CELEX: 62011CN0615
Language: lv
Date: 2011-11-29 00:00:00
Title: Lieta C-615/11 P: Apelācijas sūdzība, ko par Vispārējās tiesas (piektā palāta) 2011. gada 29. septembra spriedumu lietā T-442/07 Ryanair Ltd /Eiropas Komisija, ko atbalsta Air One SpA , 2011. gada 29. novembrī iesniedza Eiropas Komisija

3.3.2012   
            
            
               LV
            
            
               Eiropas Savienības Oficiālais Vēstnesis
            
            
               C 65/4
            
         Apelācijas sūdzība, ko par Vispārējās tiesas (piektā palāta) 2011. gada 29. septembra spriedumu lietā T-442/07 Ryanair Ltd/Eiropas Komisija, ko atbalsta Air One SpA, 2011. gada 29. novembrī iesniedza Eiropas Komisija
   (Lieta C-615/11 P)
   2012/C 65/08
   Tiesvedības valoda — angļu
   
      Lietas dalībnieki
   
   
      Apelācijas sūdzības iesniedzēja: Eiropas Komisija (pārstāvji — L. Flynn, D. Grespan un S. Noë)
   
      Pārējie lietas dalībnieki: Ryanair Ltd un Air One SpA
   
   
      Apelācijas sūdzības iesniedzējas prasījumi:
   
   
               —
            
            
               atcelt Vispārējās tiesas (piektā palāta) 2011. gada 29. septembra spriedumu lietā T-442/07 Ryanair Ltd/Eiropas Komisija, kurš Komisijai tika paziņots 2011. gada 30. septembrī, ciktāl ar to tiek atzīts, ka Eiropas Kopienu Komisija nav izpildījusi savus pienākumus saskaņā ar EK līgumu, jo tā nepieņēma lēmumu par 100 Alitalia darbinieku pārcelšanu darbā, par ko tika iesniegta sūdzība vēstulē;
            
         
               —
            
            
               noraidīt prasību atzīt Eiropas Kopienu Komisijas bezdarbību, jo tā neesot pieņēmusi lēmumu par 100 Alitalia darbinieku pārcelšanu darbā, par ko Ryanair Ltd sūdzējās savā 2006. gada 16. jūnijā Komisijai nosūtītajā vēstulē;
            
         
               —
            
            
               piespriest Ryanair Ltd atlīdzināt tiesāšanās izdevumus;
            
         
               —
            
            
               pakārtoti
               
                           —
                        
                        
                           nosūtīt lietu atpakaļ Vispārējai tiesai jauna nolēmuma pieņemšanai;
                        
                     
                           —
                        
                        
                           atlikt nolēmuma pieņemšanu par tiesāšanās izdevumiem pirmajā un apelācijas instancē.
                        
                     
         
      Pamati un galvenie argumenti
   
   Apelācijas sūdzības iesniedzēja uzskata, ka pārsūdzētais spriedums ir jāatceļ šādu iemeslu dēļ:
   
               —
            
            
               nepareiza Regulas (EK) N. 659/1999 (1) 10. panta 1. punkta un 20. panta 2. punkta interpretācija. Vispārējā tiesa esot pieļāvusi kļūdu tiesību piemērošanā, nosakot kritērijus, pēc kuriem jānosaka, vai Komisijas rīcībā ir informācija vai sūdzība par iespējami pretlikumīgo valsts atbalstu;
            
         
               —
            
            
               kļūda, veicot Ryanair Ltd2006. gada 16. jūnija vēstules juridisko kvalifikāciju. Vispārējā tiesa secināja, ka Komisija ir saņēmusi sūdzību vai informāciju par iespējami pretlikumīgo valsts atbalstu 2006. gada 16. jūnija vēstules veidā. Komisija uzskata, ka, šādi rīkojoties, Vispārējā tiesa pieļāva kļūdu tiesību piemērošanā, jo nepareizi kvalificēja šo vēstuli;
            
         
               —
            
            
               kļūda tiesību piemērošanā, pārbaudot, vai Komisijai bija pienākums rīkoties EKL 232. panta nozīmē, atsaucoties uz Regulas (EK) Nr. 659/1999 20. panta 2. punkta prasībām.
            
         
      (1)  Padomes 1999. gada 22. marta Regula (EK) Nr. 659/1999, ar ko nosaka sīki izstrādātus noteikumus EK līguma 93. panta piemērošanai.